ಎಚ್. ಎಸ್. ಬಲ್ಲಾಳ್

ಹೆಬ್ರಿ ಸುಭಾಸ್‌ಕೃಷ್ಣ ಬಲ್ಲಾಳ್ ಅವರು ಭಾರತೀಯ ನಿರ್ವಾಹಕರು, ರೇಡಿಯಾಲಜಿಸ್ಟ್ ಮತ್ತು ಮಣಿಪಾಲ ವಿಶ್ವವಿದ್ಯಾಲಯದ ಪ್ರೊ ಚಾನ್ಸೆಲರ್  ಮತ್ತು ಎಫ್.ಐ.ಸಿ.ಸಿ.ಐ - ಉನ್ನತ ಶಿಕ್ಷಣ ಸಮಿತಿಯ ಅಧ್ಯಕ್ಷರು.

 ಆರಂಭಿಕ ಜೀವನ 
ಬಲ್ಲಾಳ್ ಉಡುಪಿ ಜಿಲ್ಲೆಯ ಹೆಬ್ರಿಯ ಮುಖ್ಯ ಭೂಮಾಲೀಕರಾದ ಹೆಬ್ರಿ ಬೀಡು ಕುಟುಂಬದಿಂದ ಬಂದವರು. ಪ್ರಫುಲ್ಲ ಮತ್ತು ಬೇಳಿಂಜೆ ಸಂಜೀವ ಹೆಗ್ಡೆಯವರ ಐವರು ಪುತ್ರರಲ್ಲಿ ಇವರು ಹಿರಿಯರು. ಅವರು ಇಂದಿರಾ ಬಲ್ಲಾಳ್ ಅವರನ್ನು ವಿವಾಹವಾದರು ಮತ್ತು ಇಬ್ಬರು ಮಕ್ಕಳಿದ್ದಾರೆ: ಮಗ ಸಂದೀಪ್ ಬಲ್ಲಾಳ್ ಮತ್ತು ಮಗಳು ಸುಪ್ರಿಯಾ ಶೆಟ್ಟಿ. ಇವರ ಕಿರಿಯ ಸಹೋದರ ಎಚ್.ಸುದರ್ಶನ ಬಲ್ಲಾಳ್.

ಬಲ್ಲಾಳ್ ಅವರು ಮೈಸೂರು ವೈದ್ಯಕೀಯ ಕಾಲೇಜಿನಿಂದ ಎಂಬಿಬಿಎಸ್ ಪದವಿ ಪಡೆದರು ಮತ್ತು ಬೆಂಗಳೂರಿನ ಸರ್ಕಾರಿ ವೈದ್ಯಕೀಯ ಕಾಲೇಜಿನಲ್ಲಿ ರೇಡಿಯೊ ರೋಗನಿರ್ಣಯದಲ್ಲಿ ಡಿಎಂಆರ್‌ಡಿ ಮತ್ತು ಎಂಡಿ ಪದವಿ ಪಡೆದರು.

 ವೃತ್ತಿ 
ಏಪ್ರಿಲ್ ೧೯೯೭ ರಲ್ಲಿ ಬಲ್ಲಾಳ್ ಅವರು ಮಂಗಳೂರಿನ ಕಸ್ತೂರ್ಬಾ ವೈದ್ಯಕೀಯ ಕಾಲೇಜಿನ ಅಸೋಸಿಯೇಟ್ ಡೀನ್ ಆಗಿ ನೇಮಕಗೊಂಡರು ಮತ್ತು ನಂತರ ೨೦೦೧ ರಲ್ಲಿ ಅದರ ಡೀನ್ ಆಗಿ ಉನ್ನತೀಕರಿಸಲಾಯಿತು ಮತ್ತು ೨೦೦೩ ರ ಸೆಪ್ಟೆಂಬರ್ ೧ ರಂದು ಅವರನ್ನು ಮಣಿಪಾಲ ವಿಶ್ವವಿದ್ಯಾನಿಲಯದ ಗೌರವಾನ್ವಿತ ಉಪಕುಲಪತಿ ಸ್ಥಾನಕ್ಕೆ ನೇಮಿಸಲಾಯಿತು. ಜುಲೈ ೨೦೦೬ ರಿಂದ ಅವರನ್ನು ಪ್ರೊ ಚಾನ್ಸಲರ್ ಸ್ಥಾನಕ್ಕೆ ಏರಿಸಲಾಗಿದೆ.

ಬಲ್ಲಾಳ್ ಅವರು ಭಾರತೀಯ ವೈದ್ಯಕೀಯ ಸಂಘದ (ಐಎಂಎ) ಸಕ್ರಿಯ ಸದಸ್ಯರಾಗಿದ್ದಾರೆ. ೧೯೮೭ ರಲ್ಲಿ ಅವರು ಐ.ಎಮ್.ಎ ಸೌತ್ ಕೆನರಾ ಶಾಖೆಯ ಅಧ್ಯಕ್ಷರಾಗಿ ಮತ್ತು ಕರ್ನಾಟಕ ರಾಜ್ಯ ಭಾರತೀಯ ರೇಡಿಯೊಲಾಜಿಕಲ್ ಮತ್ತು ಇಮೇಜಿಂಗ್ ಅಸೋಸಿಯೇಷನ್‌ನ ಉಪಾಧ್ಯಕ್ಷರಾಗಿ ಆಯ್ಕೆಯಾದರು. ಅವರು ಭಾರತೀಯ ರೇಡಿಯೋಲಾಜಿಕಲ್ ಮತ್ತು ಇಮೇಜಿಂಗ್ ಅಸೋಸಿಯ ಕೇಂದ್ರ ಮಂಡಳಿಯ ಸದಸ್ಯರಾಗಿದ್ದಾರೆ ಮತ್ತು ಇಂಡಿಯನ್ ಜರ್ನಲ್ ಆಫ್ ರೇಡಿಯಾಲಜಿಯ ರಾಷ್ಟ್ರೀಯ ಸಲಹಾ ಮಂಡಳಿಯ ಸದಸ್ಯ. ೨೦೦೧ ರಲ್ಲಿ ಇಂಡಿಯನ್ ರೇಡಿಯೊಲಾಜಿಕಲ್ ಮತ್ತು ಇಮೇಜಿಂಗ್ ಅಸೋಸಿಯೇಷನ್ ಸಂಘಟನಾ ಸಮಿತಿಯ ಅಧ್ಯಕ್ಷರಾಗಿದ್ದ ಅವರ ಸಮ್ಮೇಳನದಲ್ಲಿ ೧೫೦೦ ಕ್ಕೂ ಹೆಚ್ಚು ಪ್ರತಿನಿಧಿಗಳು ಭಾಗವಹಿಸುವುದರೊಂದಿಗೆ ಮಣಿಪಾಲದಲ್ಲಿ ಅದರ ವಾರ್ಷಿಕ ಸಮ್ಮೇಳನವನ್ನು ಯಶಸ್ವಿಯಾಗಿ ನಡೆಸಿದರು. ಅವರು ಫೆಡರೇಶನ್ ಆಫ್ ಇಂಡಿಯನ್ ಚೇಂಬರ್ಸ್ ಆಫ್ ಕಾಮರ್ಸ್ & ಇಂಡಸ್ಟ್ರಿ ಹಾಗೂ ನವದೆಹಲಿಯಿಂದ ರಚಿಸಲಾದ ಉನ್ನತ ಶಿಕ್ಷಣ ಸಮಿತಿಯ ಅಧ್ಯಕ್ಷರೂ ಆಗಿದ್ದಾರೆ ಮತ್ತು ಫಾರ್ಮಸಿ ಕೌನ್ಸಿಲ್ ಆಫ್ ಇಂಡಿಯಾದಿಂದ ನ್ಯಾಷನಲ್ ಸ್ಕೂಲ್ ಆಫ್ ಫಾರ್ಮಸಿಗಾಗಿ ಸ್ಥಾಪಿಸಲಾದ ಸಮಿತಿಯ ಸದಸ್ಯರೂ ಆಗಿದ್ದಾರೆ. ಅವರು ದೆಹಲಿಯ ತರಬೇತಿ ಪಡೆದ ದಾದಿಯರ ಸಂಘದ ರಾಷ್ಟ್ರೀಯ ಶತಮಾನೋತ್ಸವ ಆಚರಣೆ ಸಮಿತಿಯ ಸದಸ್ಯರಾಗಿದ್ದಾರೆ.

 ಪ್ರಶಸ್ತಿಗಳು ಮತ್ತು ಗೌರವಗಳು 

 ಹೊಸ ವರ್ಷದ ಪ್ರಶಸ್ತಿ ೨೦೦೮ (ಅಕಾಡೆಮಿ ಆಫ್ ಜನರಲ್ ಎಜುಕೇಶನ್, ರೋಟರಿ ಕ್ಲಬ್ ಮತ್ತು ಸಿಂಡಿಕೇಟ್ ಬ್ಯಾಂಕ್ ಸ್ಥಾಪಿಸಿದೆ) 
 ಆರ್ಯಭಟ್ಟ ಪ್ರಶಸ್ತಿ 

 ಉಲ್ಲೇಖಗಳು 

 ಬಾಹ್ಯ ಕೊಂಡಿಗಳು 

 ಮಣಿಪಾಲ್ ವಿಶ್ವವಿದ್ಯಾಲಯದ ವೆಬ್‌ಸೈಟ್‌ನಲ್ಲಿ ಎಚ್‌ಎಸ್ ಬಲ್ಲಾಳ್ ಜೀವನಚರಿತ್ರೆ

ವರ್ಗ:ಉಡುಪಿ
ವರ್ಗ:ಉಡುಪಿ ಮೂಲದ ಜನರು